Oskars Kastēns

Oskars Kastēns (dzimis , Rīgā) ir latviešu žurnālists un politiķis, partijas LPP/LC biedrs. Bijis īpašu uzdevumu ministrs sabiedrības integrācijas lietās, kā arī 8. un 9. Saeimas deputāts.

 Biogrāfija 
Oskars Kastēns mācījies Rīgas 77. vidusskolā, studējis Liepājas Pedagoģiskajā institūtā. 1995. gadā O. Kastēns absolvējis Latvijas Universitātes Filoloģijas fakultāti ar kvalifikāciju latviešu valodas un literatūras skolotājs.Oskars Kastēns , ziņas par 9. Saeimas vēlēšanu deputāta kandidātu CVK mājaslapā, informācija iegūta 20.06.2008

No 1994. līdz 1997. gadam strādājis laikrakstā "Neatkarīgā Rīta Avīze" par korektoru, vēlāk vadījis Ārzemju ziņu departamentu. 1997. gadā bijis nedēļas laikraksta "Fokuss" galvenais redaktors. No 1998. līdz 2002. gadam strādājis Latvijas Televīzijā par Rietumeiropas korespondentu Briselē, vadījis raidījumu "TV Erudīts".

Laikā no 2001. līdz 2002. gadam O. Kastēns bija sabiedrisko attiecību konsultāciju uzņēmuma "Consensus PR" izpilddirektors.

 Politiskā darbība 
2002. gadā bijis Latvijas Pirmās partijas (LPP) dibinātāju skaitā, ievēlēts 8. Saeimā no tās saraksta. No  līdz  bijis LPP Saeimas frakcijas priekšsēdētājs, kā arī Eiropas lietu komisijas priekšsēdētājs.Informācija par deputātu Saeimas mājaslapā, informācija iegūta 20.06.2008

2006. gadā tika ievēlēts 9. Saeimā no Latvijas Pirmās partijas un partijas "Latvijas Ceļš" vēlēšanu apvienības saraksta, tomēr drīz pēc ievēlēšanas  kļuva par īpašu uzdevumu ministru sabiedrības integrācijas lietās Aigara Kalvīša valdībā, nomainot amatā Kārinu Pētersoni, un nolika deputāta mandātu uz ministra amata pildīšanas laiku. O. Kastēns saglabāja ministra portfeli arī Ivara Godmaņa valdībā, tomēr to zaudēja līdz ar integrācijas lietu sekretariāta likvidēšanu . No  O. Kastēns atjaunoja Saeimas deputāta mandātu.Kastēns atgriežas Saeimas deputāta krēslā, Madara Fridrihsone, Db , pārskatīts 

O. Kastēns kandidēja 10. Saeimas vēlēšanās no partiju apvienības "Par Labu Latviju" saraksta, bet netika ievēlēts.

 Privātā dzīve 
O. Kastēns ir precējies, ir divu bērnu tēvs.

 Skandāli 
2008. gadā laikraksta "Diena" žurnāliste Aleksandra Jolkina veica žurnālistikas eksperimentuKastēns ielaižas sakaros ar jaunu meiteni; apgalvo, ka zinājis par lamatām , TVNET, 2008. gada 19. jūnijs, kas atbilstoši Kastēna aizstāvjiem bijis "no ētikas viedokļa strīdīgs", provocējot precēto politiķi uzsākt romantiskas attiecības. Eksperimenta mērķis bija pierādīt, ka konservatīvās un uz ģimenes vērtībām veidotās partijas LPP/LC pārstāvji savā dzīvē nav ar tik stingru morāli kā no Saeimas tribīnes. No šāda viedokļa eksperiments bija sekmīgs un pieņēmumu apstiprināja.Sarmīte Ēlerte: Jolkinas stāsts sākās, kad es vēl biju redaktore Dienas Bizness 

 Atsauces 

 Ārējās saites 
 Oskars Kastēns, ministra CV Īpašu uzdevumu ministra sabiedrības integrācijas lietās sekretariāta mājaslapā
 Oskara Kastēna blogs laikraksta NRA mājaslapā

Kategorija:1971. gadā dzimušie
Kategorija:8. Saeimas deputāti
Kategorija:9. Saeimas deputāti
Kategorija:Latvijas īpašu uzdevumu ministri sabiedrības integrācijas lietās
Kategorija:Latvijas Universitātes absolventi
Kategorija:Šlesera reformu partijas politiķi